סמנתה בי

סמנתה אן בי (באנגלית: Samantha Anne Bee; נולדה ב-25 באוקטובר 1969) היא שחקנית, קומיקאית, תסריטאית, מפיקה, פרשנית פוליטית, ומנחת טלוויזיה קנדית-אמריקאית. בי קיבלה את פרסומה בבמה הבינלאומית ככתבת בתוכנית "הדיילי שואו עם ג'ון סטיוארט", בה היא הייתה הכתבת שהופיעה לאורך התקופה הארוכה ביותר. ב-2015, היא עזבה את התוכנית אחרי 12 שנים, כשקיבלה תוכנית טלוויזיה משלה, "פול פרונטל עם סמנתה בי".

ב-2017 מנה אותה טיים מגזין כאחת מ-100 האנשים המשפיעים ביותר בעולם ברשימה השנתית שלו, טיים 100.

 ביוגרפיה 
בי נולדה בטורונטו, אונטריו, בתם של דברה ורונלד בי. הוריה נפרדו זמן קצר לאחר לידתה, והיא גודלה במשך תקופה על ידי סבתא שלה, אשר עבדה כמזכירה בבית הספר הקתולי בו בי למדה.

לאחר שסיימה את לימודי התיכון, בי למדה לתואר ראשון במדעי הרוח באוניברסיטת מקגיל. היא לא הייתה מרוצה מן ההיצע שם, ועברה לאוניברסיטת אוטווה אחרי השנה הראשונה שלה. באוניברסיטת אוטווה, בי נרשמה לשיעור תיאטרון במחשבה שזה יהיה קל. הקורס הוביל אותה לגלות את אהבתה למשחק. מאוחר יותר, בי נרשמה לבית הספר לתיאטרון ג'ורג' בראון בטורונטו.

 קריירה 
 התחלה 
בי ניגשה לאודישנים בטורונטו בזמן שעבדה בתור מלצרית. בגיל 26, בי תיירה עם הפקה של "סיילור מון", בה היא שיחקה את התפקיד הראשי. במהלך מופע זה פגשה את מי שעתידה הייתה להינשא לו, ג'ייסון ג'ונס, שגם היה בצוות השחקנים.

בי הייתה אחת מארבע המייסדות של קבוצת הקומדיה מטורונטו, The Atomic Fireballs. כל חברות הלהקה היו נשים. מתוך מחויבות לתמיכה הדדית, בקבוצה ניסו לבצע כמה שיותר מהרעיונות אחת של השנייה.

 2003-2014: "הדיילי שואו" 
בי הפכה לכתבת בסדרה "הדיילי שואו עם ג'ון סטיוארט" ב-10 ביולי 2003 ששודרה בערוץ קומדי סנטרל. היא הייתה האישה היחידה בתפקיד זה עד שנת 2008, אז הצטרפה גם קריסטן שאל. היא גם הייתה הראשונה בתפקיד שלא הייתה אמריקאית. בי הפגינה יכולת לגרום לאנשים לעשות קריקטורות של עצמם—במיוחד בקטעים כמו "Kill Drill", שהיה על ציידים ומנהלים מחברות נפט שטענו שהם תומכי איכות הסביבה; ו-"Tropical Repression", על אד היני, פוליטיקאי מפלורידה שניהל את הקמפיין שלו במבוסס על התנגדות לזכויות להט"ב. היא פיתחה את הפינה הקבועה "Samantha Bee's So You Want To Bee A...", אשר הראה בדרך הומוריסטית איך להשיג סוגים שונים של עבודות, ועוד סדרות קטעים קבועים במהלך השנים.

היא קיבלה את התפקיד הראשי הראשון שלה בסרט קולנוע ב-2004 בסרט העצמאי הקנדי Ham & Cheese, אשר נכתב במשותף על ידי בעלה ג'ייסון ג'ונס ובו כיכבו הקומיקאים הקנדים סקוט תומפסון ודייב פולי. היא זכתה בפרס הקומדיה הקנדי עבור תפקיד זה. גם ג'ונס הצטרף לקאסט של "הדיילי שואו" ככתב ב-2005, שנתיים אחרי אשתו.
ממוזער|בי ב-2011
בדצמבר 2005, בתוכנית "האוריילי פקטור", ביל או'ריילי הראה קליפ של בי מ"הדיילי שואו" כדוגמה של "המלחמה על חג המולד", והציג אותו כמשהו ששודר לאחרונה. בקליפ הסאטירי, בי הזכירה שחג המולד הוא החג הדתי היחיד שהוא גם חג פדרלי, ואוריילי השתמש באמירה כדי לרדת על "החילוני סנטרל, סליחה, קומדי סנטרל". ג'ון סטיוארט, בתגובה, הזמין בתוכניתו את בי לדון בקליפ, והיא הגיעה לאולפן כשהיא באופן בולט בחודש השמיני להריונה (בניגוד לקליפ) אך התבדחה שאפשר לראות שזה קליפ ישן כי הגוונים בשיער שלה שונים, ואז הצהירה שאופס, המים שלה ירדו. הקליפ היה מהשנה הקודמת. בי זכתה בפרס הקומדיה הקנדי פעם נוספת ב-2005 על הופעת טלוויזיה, עבור עבודתה ב"דיילי שואו".

בין השנים 2008–2010, בי הרבתה להופיע בהופעות אורח בסדרות, בתפקידי דיבוב ובתוכניות משחקים ואירוח. ביניהם, עונה 20 של חוק וסדר, רחוב סומסום, "Bored to Death" של HBO, מסגד קטן בערבה, ועוד.

בי חיברה את הספר I Know I Am, But What Are You?, אשר יצא בשנת 2010. ב-2100 היא הפכה לכתבת בעלת הפז"ם הארוך ביותר ב"דיילי שואו", כשעברה את שיאו של סטיבן קולבר. באותה שנה, בי שיתפה פעולה עם חברתה הוותיקה אלאנה ארקין בכתיבת וניהול בלוג ההורות "Eating Over the Sink" עבור המגזין המקוון Babble. ב-7 באוקטובר 2014, בהיעדרו של ג'ון סטיוארט, היא אירחה את "הדיילי שואו" יחד עם ג'ונס.

 2015–הווה: Full Frontal with Samantha Bee 

בחודש מרץ 2015, הודיעה בי שהיא עוזבת את "הדיילי שואו" אחרי 12 שנים – כדי לארח תוכנית סאטירה חדשות משלה ברשת TBS. התוכנית החדשה שלה, Full Frontal with Samantha Bee, שודר לראשונה ב-8 בפברואר 2016. עם שידור הבכורה של התוכנית, בי הפכה לאישה הראשונה לארח תוכנית סאטירה לילית. בי גם יישמה תהליך גיוס שהיה מכוון להבטיח צוות יותר מגוון מאשר האופייני לתוכניות לילה קומיות. העונה הראשונה של Full Frontal זכה לשבחי המבקרים ובנובמבר 2016, הסדרה חודשה לעונה שנייה ב-2017.

בי היא מפיקה בפועל של סדרת קומדיה של TBS The Detour (2016–הווה), אשר היא יצרה עם בעלה, ג'ייסון ג'ונס. בסוף השנה הראשונה של Full Frontal, טיים מגזין מינה את בי כאחת מ-100 האנשים המשפיעים ביותר בעולם. ביולי 2017, קמפיין החולצות של בי "Nasty Woman" (בתגובה ומחאה לדבריו של טראמפ על הילרי קלינטון כשהיה מועמד לנשיאות) גייס מעל $1 מיליון דולר עבור ארגון Planned Parenthood, אשר איבד מימון תחת שלטונו של טראמפ. בינואר 2018, TBS חידשה את Full Frontal לעונה שלישית ורביעית, כך שתשודר לפחות עד 2020. החוזה של בי עם רשת טרנר תקפה עד שנת 2022.

 סוגיית "Feckless cunt" 
בפרק של Full Frontal ששודר ב-30 במאי 2018, בי הגיבה לציוץ של איוונקה טראמפ בו היא מופיעה יחד עם הילד שלה: "את יודעת, איוונקה, זו תמונה יפה שלך ושל הילד שלך, אבל תני לי רק לומר, כאמא אחת לחברתה: תעשי משהו לגבי מדיניות ההגירה של אבא שלך, יא כוסית חסרת תועלת (באנגלית: feckless cunt)! הוא מקשיב לך! תלבשי משהו צמוד עם מחשוף, ותגידי לאבא שלך פאקינג להפסיק עם זה". למחרת, בי התנצלה: "אני רוצה בכנות להתנצל בפני איוונקה טראמפ והצופים שלי על שימוש במילת גנאי כדי לתאר אותה בתוכנית שלי אמש. זה היה לא ראוי ולא נסלח. אני חציתי קו האדום, ואני מאוד מתחרטת על זה." בתגובה, צייץ הנשיא טראמפ בטוויטר: "למה הם לא מפטרים את סמנתה בי נטולת הכישרון על השפה הנוראית בתוכנית חסרת-הרייטינג שלה? סטנדרט כפול, אבל זה בסדר, אנחנו מנצחים, ונמשיך לעשות כן עוד הרבה זמן!" קתי גריפין, מישל וולף, שרה סילברמן, וג'ון סטיוארט הגנו על בי, וסטיוארט טען שהרבה מהזעם על הבדיחה הוא בעצם אסטרטגי ולא אמיתי. למופע היו פחות פרסומות לאומיות בשבוע שאחרי התקרית. בי החלה את התוכנית הבאה עם התנצלות לכל הנשים שהיא אולי העליבה, וביכתה שהשימוש במילה אחת האפילה על נושא מדיניות המעצר של ילדי מהגרים, אשר הייתה לב הביקורת. שבועיים אחרי השידור המקורי בה התנסחה בי באופן הזה, סטיבן קולבר סיים קטע בתוכניתו "לייט שואו עם סטיבן קולבר" על הפרדת משפחות בגבול עם המילים "אם אנחנו נותנים לזה לקרות בשמנו, אנחנו מדינה שהיא feckless... (אתנחתה)".

 השפעות 
בי מציינת את ג'ון סטיוארט בתור אחד המשפיעים העיקריים שלה, ובכמה ראיונות ציינה גם דמויות אחרות מעולם הקומדיה, ביניהם סטיב מרטין, דייוויד לטרמן, מרי טיילר מור, לוסיל בול, קרול ברנט, בטי וייט, וג'ואן ריברס.

 חיים אישיים 
בשנת 2001, בי נישאה לשחקן ג'ייסון ג'ונס, אותו פגשה לראשונה בשנת 1996. הם מתגוררים במנהטן, ניו יורק. הם הורים לשלושה.

בי מחזיקה באזרחות כפולה בין קנדה וארצות הברית, משהפכה לאזרחית אמריקאית ב-2014.

 פילמוגרפיה 
 קולנוע 
שנהסרטתפקידהערות2004האם אנד צ'יזבת' גודסון2007אנדרדוגהמנהלת2008Coopers' Cameraננסי קופרגורו האהבהקופאית2009מה שעובדאם בתחרות שחמטאמא במשרה מלאהאליסון הופר2010דייט ליליאישה בכיכר טיימסללא קרדיטפראי ועצבניהמנהלת בייקר2014רישיון נהיגהדבי2015תפוס ת'אגוזרייטץ' (דיבוב)אחיותליז

 טלוויזיה 
שנהתוכניתתפקידהערות2000Real Kids, Real Adventuresשכנהפרק אחד2003–2015הדיילי שואוכתבת332 פרקים2003Jasper, Texasקת'יסרט טלוויזיה2005Odd Job Jackלינדה קלהאן (דיבוב)פרק אחד2006Love Monkeyקרול דולאקפרק אחד2007Not This But Thisדמויות שונותגם מפיקה-שותפהמסגד קטן בערבהננסי לייטוןפרק אחדהצילוסוכנת המדינהפרק אחדTwo Familiesסרט טלוויזיה2009–2011משועמם עד מוותרנה דלטון3 פרקים2010חוק וסדרונסה קרווילפרק אחדLove Lettersמליסהסרט טלוויזיה2010–2012רחוב סומסוםאמא אווזה2 פרקים2011Michael: Tuesdays and Thursdaysננסי סליידפרק אחד2012Good Godשנדי סאמרס9 פרקים2012–2017ההמבורגרים של בובפאם, האחות ליז (דיבוב)4 פרקים2013Bounty Huntersסטייסי (דיבוב)13 פרקים2013–2014פיניאס ופרבליילה לוליברי, קולות נוספים2 פרקים2013–2017Creative Galaxyאמא (דיבוב)22 פרקים2014The Michael J. Fox Showד"ר יאנגפרק אחדהולך לכל הרוחותדארסי2 פרקים2015Halal In The Familyוונדיפרק אחד2015–2016Game Onגרי25 פרקים2016–הווהפול פרונטל עם סמנתה בימנחהגם יוצרת, תסריטאית, ומפיקה בפועל2016–2019העיקוףאמא של נייט2 פרקים; גם יוצרת-שותפה, תסריטאית, מפיקה בפועל2022The Kids in the Hallג'יליאן

 במה 
שנהכותרתהתפקידמקום2009Love, Loss, and What I Wore Westside Theatre

 פרסים ומועמדויות 
שנהפרסקטגוריהיצירהתוצאה2005Canadian Comedy AwardsFilm – Pretty Funny Performance – FemaleHam & Cheese Television – Pretty Funny Female Performanceהדיילי שואו 2009Best Performance by a Female – FilmCoopers' Camera 2012Best Performance by a Female – TelevisionGood God 2013Canadian Screen AwardsBest Performance by an Actress in a Featured Supporting Role or Guest Role in a Comedic Series 2015Canadian Comedy AwardsCanadian Comedy Person of the Year  2016Women's Media CenterHistory Making Award  Television Critics Association AwardsOutstanding Achievement in News and InformationFull Frontal with Samantha Bee Individual Achievement in Comedy Gold Derby AwardsBest Variety Performer Best Variety Series פרס אמי לבידורOutstanding Writing for a Variety Series Critics' Choice Television AwardBest Talk Show Producers Guild of America AwardsOutstanding Producer of Live Entertainment & Talk Television Dorian AwardsTV Current Affairs Show of the Year Wilde Wit of the Year 2017פרס גרייסיOn-Air Talent – Entertainment or Sports Shorty AwardsBest Comedian MTV Movie & TV AwardsBest Host Television Critics Association AwardsOutstanding Achievement in News and Information Gold Derby AwardsBest Variety Series פרס אמי לבידורOutstanding Variety Talk Series Outstanding Writing for a Variety Series Outstanding Variety Special Outstanding Writing for a Variety Special Glamour Women of the Year AwardsThe Late-Night Hero Producers Guild of America AwardOutstanding Producer of Live Entertainment & Talk Television Dorian AwardsTV Current Affairs Show of the Year Wilde Wit of the Year פרס גילדת הכותבים של אמריקהComedy/Variety – Talk Series 2018פרס גרייסיSpecial Academy of Television Arts & SciencesTelevision Academy Honor Canadian Comedy AwardsComedic Artist of the Year Television Critics Association AwardsOutstanding Achievement in Sketch/Variety Shows פרס אמי לבידורOutstanding Variety Talk Series Outstanding Variety Special Outstanding Writing for a Variety Series Outstanding Writing for a Variety Special Outstanding Interactive Program 

 קישורים חיצוניים 



 סמנתה בי באתר קומדי סנטרל


 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקניות קולנוע וטלוויזיה קנדיות
קטגוריה:קומיקאיות אמריקאיות
קטגוריה:קומיקאיות קנדיות
קטגוריה:מדבבות אמריקאיות
קטגוריה:מדבבות קנדיות
קטגוריה:סאטיריקנים אמריקאים
קטגוריה:סאטיריקנים קנדים
קטגוריה:פמיניסטיות אמריקאיות
קטגוריה:פמיניסטיות קנדיות
קטגוריה:תסריטאיות טלוויזיה אמריקאיות
קטגוריה:מפיקות טלוויזיה אמריקאיות
קטגוריה:תסריטאיות טלוויזיה קנדיות
קטגוריה:מפיקות טלוויזיה קנדיות
קטגוריה:פרשניות פוליטיות אמריקאיות
קטגוריה:קנדים שהופיעו ברשימת טיים 100
קטגוריה:מנחות טלוויזיה קנדיות
קטגוריה:מהגרות מקנדה לארצות הברית
קטגוריה:זוכות פרס גרייסי
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
קטגוריה:קנדים שנולדו ב-1969